สังคมข่าวหุ้น
ดัชนี SET หลังหลุดแนวรับ 1,630 จุด เมื่อวันก่อนหน้านี้ ทำให้มีแนวรับถัดไปที่ 1,620 จุด แต่ปรากฏว่าวานนี้ยังยืนเหนือแนวรับได้เหนียวแน่น 
ดัชนี SET หลังหลุดแนวรับ 1,630 จุด เมื่อวันก่อนหน้านี้ ทำให้มีแนวรับถัดไปที่ 1,620 จุด แต่ปรากฏว่าวานนี้ยังยืนเหนือแนวรับได้เหนียวแน่น
28 ต.ค. 2564

*…ดัชนี SET หลังหลุดแนวรับ 1,630 จุด เมื่อวันก่อนหน้านี้ ทำให้มีแนวรับถัดไปที่ 1,620 จุด แต่ปรากฏว่าวานนี้ยังยืนเหนือแนวรับดังกล่าวได้เหนียวแน่น จากแรงซื้อของนักลงทุนต่างประเทศและรายย่อย ที่ช่วยกันเคาะขวาหุ้นในกลุ่มโรงไฟฟ้า เช่น GULF EA กลุ่มโรงพยาบาล BDMS และรวมถึงปูนซิเมนต์ไทย SCC ส่วนแนวโน้มวันนี้ ดัชนีน่าจะเคลื่อนไหวแกว่งตัวในกรอบ 1,620-1,630 จุด…
*…SCC ปูนใหญ่ ราคาค่อย ๆ ดีดกลับ แม้ว่ากำไรไตรมาส 3/2564 ออกมาต่ำกว่าช่วงเดียวกันปีก่อน แต่เป็นการต่ำกว่าทางเทคนิคเท่านั้น ส่วนแนวโน้มไตรมาส 4/2564 ทางนักวิเคราะห์ต่างมองบวกอย่างมากกับ SCC หลังมีการ Company Visit กับผู้บริหารปูนใหญ่ พร้อมฟันธงลงไปว่า Q4 กำไรจะกลับดีดเด้งแน่นอน และทั้งหมดต่างยังคงแนะนำ “ซื้อ” ส่วนราคาหุ้นนั้น ในระยะสั้นต้องลุ้นผ่านแนวต้าน 400 บาทให้ได้ก่อน และจำเป็นต้องให้ “พี่กอง” หรือกองทุนกลับเข้ามาซื้อด้วย…
*…DPAINT สีเดลต้า หุ้นน้องใหม่ในตลาด mai เทรดวันแรกเปิดตลาดเช้าชนซีลลิ่ง (+200%) หรือ 22.50 บาท ก่อนที่ “เจ้ามือ” จะไปดึงราคาลงมาเล่น ต่อจากนั้นความบันเทิงได้เกิดขึ้นทันที เพราะราคาไหลลงเร็ว และมาต่ำกว่า 20 บาท และเคลื่อนไหวระหว่าง 19-20 บาท กระทั่งมาถึงเวลา 15.20 น. ราคารเริ่มลงลิฟต์ทันที วูบมาต่ำสุด 11.50 บาท ก่อนจะดีดขึ้นมานิดหน่อย ปิดตลาด 12.90 บาท บวก 5.40 บาท จากราคาไอพีโอ เปลี่ยนแปลง +72% ดูทรงเจ้ามมือเล่นราคาแบบนี้นะ วันนี้เปิดตลาดอาจลากต่อนิดหน่อย ก่อนจะทุบ!!!! เคยได้ยินคำนี้ไหม “หุ้นไอพีโอ 30 วันอันตราย” คำนี้ใช้กับหุ้นไอพีโอทุกตัว…
*…เงินติดล้อ TIDLOR นับจากราคาร่วงหลุดไอพีโอ 36.50 บาท ก็ยังกลับขึ้นมาไม่ได้ แต่ประเด็นที่น่าสนใจคือ กำไรไตรมาส 3 นี้น่าจะออกมาทรง ๆ ตัว ส่วนไตรมาส 4 จะดีขึ้น และปี 2565 จะดีกว่าปีนี้ ล่าสุดหากไม่มีอะไรผิดพลาด จะเข้าคำนวณดัชนี SET50 รอบครึ่งปีแรกปี 2565 แน่นอน และวันที่ 11 พ.ย.นี้ ยังได้ลุ้นเข้า MSCI อีก ส่วนราคาที่ปรับลงมาตลอด น่าจะมี 2 เหตุผลคือ มีกลุ่มทุบเอาของ กับมีปัจจัยลบ (รุนแรง) ซ่อนอยู่ แต่น่าจะเป็นเหตุผลแรกมากกว่า คือทุบเก็บของนั่นแหละ…
*…หุ้นโรงไฟฟ้าอย่าง SUPER เมื่อวานนี้บวกขึ้นมา 0.03 บาท ปิด 0.98 บาท เห็นแบบนี้อย่าเพิ่งวางใจ เพราะ “เจ้ามือ” หุ้นตัวนี้มีพฤติกรรมแบบกองโจร ฉะนั้นใครตามขึ้นขบวนไป มีโอกาสถูกเขี่ยร่วงได้ ยิ่งราคามาใกล้ ๆ 1.00 บาท แล้วมีรายย่อยตามมาซื้อจำนวนมากแบบนี้ โดนหลอกมาถูกเชือดกันเยอะ แต่หากจะร่วมวงสนุกสนานกันจริง ๆ ต้องเข้าเร็วออกเร็ว อย่าแช่ อย่าไปหวังหลายช่อง อย่างวานนี้พอลากขึ้นมาราคาอยู่ระหว่าง 0.97-0.98 บาท ได้แปลงสภาพเป็น “น้องหวี” ขึ้น 1 ช่อง ลง 1 ช่อง สลับกันไปแบบนี้ตั้งแต่เวลา 10.40 น. กระทั่งมาปิดตลาด เหมือนเจ้ามือวางแผนอะไรไว้บางอย่าง…
*…วันนี้ บมจ.ไทยยูเนี่ยน ฟีดมิลล์ (TFM) ผู้นำในธุรกิจอาหารสัตว์น้ำและสัตว์เศรษฐกิจ นำหุ้นเข้าซื้อขายวันแรกในตลาดหลักทรัพย์ฯ SET จำนวนหุ้น IPO 109.30 ล้านหุ้น ราคาเสนอขายหุ้นละ 13.50 บาท ราคาน่าจะฉลุย เพราะยอดจองล้นหลายเท่าตัว ยิ่งจำนวนหุ้นไอพีโอแค่ 109 ล้านหุ้น น่าจะเทรดวนกันหลายรอบเลยล่ะ